«**(I Can't Get No) Satisfaction**» er en sang av The Rolling Stones, utgitt i 1965. «Satisfaction» var en nummer 1-slager over hele verden, og har alltid vært en av deres mest populære sanger.

Sangen ble først gitt ut på singel i USA i juni 1965 og senere på den amerikanske utgaven av *Out of Our Heads*, før den kom ut i resten av verden. «Satisfaction» ble en hit og gav Stones deres første førsteplass på Billboard-listen i USA. I Europa ble sangen først spilt på piratradiostasjoner fordi teksten var for seksuelt ladd. I Storbritannia kom singelen ut i august 1965, hvor den ble den fjerde førsteplassen til the Stones. I henhold til det som var vanlig i den britiske musikkindustrien på den tiden, ble sangen utelatt fra den britiske/internasjonale utgaven av *Out of Our Heads* ettersom den hadde blitt utgitt som singel.

Inspirasjon
-----------

Keith Richards har fortalt at han våknet opp midt på natten med gitarriffet i hodet. Han spilte inn riffet og ordene «I can't get no satisfaction» på en kassettspiller før han sovnet igjen. Han skildret senere lydbåndet som «to minutt med Satisfaction og 40 minutt med meg som snorker». Richards og bandkollegaen Mick Jagger skrev ferdig sangen på Jack Tar Harrison Hotel i Clearwater i Florida i mai 1965. Jagger skrev det meste av teksten, som var et opprør mot kommersialismen de hadde sett mens de var i Amerika. Sangteksten inneholder også en referanse til seksuell omgang.

Richards var bekymret for at riffet var for likt riffet på Martha and the Vandellas' hit «Dancing in the Street». Jagger sa senere at Richards selv ikke likte sangen noe særlig, og at han mente den hørtes for mye ut som en folkesang. Jagger har også pekt på likheten til en linje fra Chuck Berry-sangen «30 Days».

Tekst og melodi
---------------

The Rolling Stones' innspilling av sangen åpner med et gitarriff og går så over i vokallinja «I can't get no satisfaction». Jaggers fremføring av versene kan oppfattes som en mellomting mellom kynisk kommentar og frustrert protest. I refrenget halvveis snakker, halvveis roper han teksten, og der kommer gitarriffet også tilbake. Teksten viser sangerens irritasjon over den økende kommersialiseringen av den moderne verdenen, hvor radiosendinger er «useless information» («ubrukelig informasjon») og mannen på fjernsynet forteller ham «how white my shirts can be – but he can't be a man 'cause he doesn't smoke the same cigarettes as me.» Jagger skildrer også påkjenningen ved å være kjendis og med turnélivet. Referansen til at han ikke fikk noe «girl reaction» var ganske kontroversiell i de dager, og ble tolket av enkelte lyttere (og radioverter) som en jente som ikke ville ha sex. Særlig sjokkerende var en referanse til en jente som hadde menstruasjon («being on a losing streak»). Sangen avsluttes med en repetering av tittelen før den toner ut.

Innspilling
-----------

Den første innspillingen av sangen ble gjort 10. mai 1965 i Chess Studios i Chicago. I denne første innspilte versjonen spiller Brian Jones munnspill. To dager senere spilte bandet inn sangen på nytt – uten Brian Jones – i RCA Studios i Hollywood i Los Angeles med en annen rytme og en Gibson Maestro fuzzbox som gav den særegne gitarlyden på riffet. Richards så for seg at de skulle spille inn sangen enda en gang, med en blåserrekke som spilte riffet. Bandkollegene var uenige, og selv om manager Andrew Loog Oldham og lydtekniker Dave Hassinger støttet Richards, ble sangen gitt ut som singel i den versjonen som var spilt ut i Hollywood. Suksessen til sangen gjorde at hele lageret med Gibson fuzzbox ble solgt mot slutten av 1965.

Som de fleste Stones-innspillingene før 1966, ble «Satisfaction» opprinnelig bare gitt ut i mono. I midten av 1980-årene kom en stereoutgave ut på en samleplate. Denne hadde med piano av Jack Nitzsche og akustisk gitar som det bare så vidt er mulig å høre i den originale mono-utgaven.

Utgivelse
---------

«Satisfaction» ble gitt ut på singel i USA den 28. mai 1965 med «The Under-Assistant West Coast Promotion Man» som B-side. Singelen nådde toppen av salgslisten den 10. juli, og presset da ned The Four Tops sin «I Can't Help Myself (Sugar Pie Honey Bunch)». «Satisfaction» lå på toppen i fire uker, og lå på Billboard Hot 100 i totalt 14 uker. Senere ble sangen gitt ut på albumet *Out of Our Heads* i Amerika.

«Satisfaction» ble ikke gitt ut like tidlig i Storbritannia av Decca Records. De hadde alt klar konsert-EP-en *got LIVE if you want it!*, og singelen kom først ut sent i august med «The Spider and the Fly» som B-side. Sangen lå på førsteplass i to uker. Den erstattet Sonny & Cher sin «I Got You Babe», før den selv ble presset ned fra førsteplassen av The Walker Brothers sin «Make It Easy on Yourself».. I Norge lå singelen fem uker på toppen av VG-listen og totalt 13 uker på Topp 10. 

Jagger har sagt om «Satisfaction» at det var sangen som gjorde The Rolling Stones til det de er og forandret de til et stort band. «Det var en fengende tittel. Det var et særdeles fengende gitarriff. Han har en flott gitarlyd, som var nyskapende på den tiden, og han fanger tidsånden, som er veldig viktig for den typen sanger».

«Satisfaction» er vanligvis i mono på de fleste album, men i 2002 ble den utgitt i stereo på *Big Hits (High Tide and Green Grass)* og *Hot Rocks 1964-1971*.

Sangen har vært et innslag på nesten alle Rolling Stones-turneer siden, og har kommet med på mange konsertalbum, deriblant *Got Live if You Want It!* (1966) og *Shine a Light* i 2008. 

### Sporliste

* A: «(I Can’t Get No) Satisfaction»
* B: «The Spider and the Fly» (UK)
* B: «The Under Assistant West Coast Promotion Man» (USA)

Personell
---------

* Mick Jagger – sang, kor
* Keith Richards – elektrisk gitar, kor
* Brian Jones - akustisk gitar
* Charlie Watts – trommer
* Bill Wyman - bassgitar
* Jack Nitzsche - piano, tamburin

Accolades
---------

I tiårene etter den kom ut har «Satisfaction» ofte blitt hyllet av musikkindustrien. I 1976 plasserte britiske *New Musical Express* sangen på syvendeplass over de 100 største singlene gjennom tidene. Sangen ble på ny populær i 1979 etter at den ble benyttet i filmen *Apocalypse Now*. I 1991 hadde Vox «Satisfaction» på sin liste over «100 plater som sjokkerte verdenen». BMI utropte «Satisfaction» til den 91. mest spilte sangen på 1900-tallet. I 2000 listet VH1 «Satisfaction» på førsteplass på listen deres over de 100 største rockesangene noensinne, og samme året havnet sangen på andreplass på en liste utarbeidet av musikkmagasinet *Rolling Stone* og MTV. I 2003 plasserte *Q* sangen på 68.-plass på listen deres over de 1001 beste sangene noen gang, mens *Rolling Stone* året etterpå rangerte sangen som den nest største gjennom tidene, bak Bob Dylans «Like a Rolling Stone». *Newsweek* har kalt åpningsriffet «fem toner som sjokkerte verdenen» Library of Congress la sangen til National Recording Registry i 2006.

Referanser
----------

1. ↑  Stanley Booth (1994). *Keith Richards: Till I Roll Over Dead*. Headline Book Publishing. s. 51. ISBN 0-7472-0770-4.
2. ↑  Geyer, Gary. "Keith Richards: Satisfaction, Guaranteed Arkivert 3. mars 2016 hos Wayback Machine.". *Lar Life In*
3. ↑  Booth 1994. s. 60.
4. ↑  Thomas C. Tobin (23. juli 2000). «CLEARWATER: CAN'T GET NO SATISFACTION». *Tampa Bay Times* **(engelsk)**. Besøkt 17. mai 2023.
5. 1 2 3 4  "(I Can't Get No) Satisfaction av The Rolling Stones".
6. 1 2 3  "Sold on Sang: '(I Can't Get No) Satisfaction'". BBC
7. 1 2 3 4  Ian McPherson. «Track Talk: Satisfaction». Besøkt 5. mars 2008.
8. ↑  "Going to Pot Arkivert 1. oktober 2012 hos Wayback Machine.". *Time*. 1. julen 1966
9. ↑  Unterberger, Richie. "'(I Can't Get No) Satisfaction'". Allmusic.
10. ↑  Nico Zentgraf. «The Complete Works of the Rolling Stones 1962-2008». Besøkt 23. februar 2008.
11. 1 2 3  Bill Wyman (2002). *Rolling With the Stones*. DK Publishing. s. 187. ISBN 0-7894-9998-3.
12. ↑  «I Can't Get No Satisfaction». songfacts.com. Besøkt 28. juni 2023.
13. ↑
14. ↑  "Number 1 Hit Singles of 1965" Arkivert 19. juli 2008 hos Wayback Machine..
15. ↑  «100 Greatest Songs of Rock & Roll (20-1)». VH1.
16. ↑  "500 Greatest Songs".
17. ↑  "KeithRichards.com"

Eksterne lenker
---------------

* Sangteksten @timeisonourside.com


|  |  |  |
| --- | --- | --- |
| Forrige mottaker:«Help!» med The Beatles | **Nummer 1 på VG-lista**(Uke 39–43 1965) | Neste mottaker:«Eve of Destruction» med Barry McGuire |

| * v
* d
* r
The Rolling Stones |
| --- |
| 
* **Mick Jagger**
* **Keith Richards**
* **Charlie Watts**
* **Ron Wood**

* Brian Jones
* Mick Taylor
* Ian Stewart
* Bill Wyman

 |
| Studioalbum | 
* *The Rolling Stones* (1964)
* *The Rolling Stones No. 2* (1965)
* *Out of Our Heads* (1965)
* *Aftermath* (1966)
* *Between the Buttons* (1967)
* *Their Satanic Majesties Request* (1967)
* *Beggars Banquet* (1968)
* *Let It Bleed* (1969)
* *Sticky Fingers* (1971)
* *Exile on Main St.* (1972)
* *Goats Head Soup* (1973)
* *It's Only Rock 'n Roll* (1974)
* *Black and Blue* (1976)
* *Some Girls* (1978)
* *Emotional Rescue* (1980)
* *Tattoo You* (1981)
* *Undercover* (1983)
* *Dirty Work* (1986)
* *Steel Wheels* (1989)
* *Voodoo Lounge* (1994)
* *Bridges to Babylon* (1997)
* *A Bigger Bang* (2005)
* *Blue & Lonesome* (2016)

 |
| Amerikanske studioalbum 1964–1967 | 
* *The Rolling Stones (England's Newest Hitmakers)* (1964)
* *12 X 5* (1964)
* *The Rolling Stones, Now!* (1965)
* *Out of Our Heads* (1965)
* *December's Children* (1965)
* *Aftermath* (1966)
* *Between the Buttons* (1967)

 |
| EP-plater | 
* *The Rolling Stones* (1964)
* *Five by Five* (1964)
* *got LIVE if you want it!* (1965)

 |
| Samlealbum | 
* *Around and Around* (Tysk) (1964)
* *Big Hits* (1966)
* *Flowers* (US) (1967)
* *Through the Past, Darkly* (1969)
* *Made in the Shade* (1975)
* *Sucking in the Seventies* (1981)
* *Rewind (1971–1984)* (1984)
* *Jump Back* (1993)
* *Forty Licks* (2002)
* *Rarities 1971–2003* (2005)
* *GRRR!* (2012)

 |
| Konsertalbum | 
* *Got Live if You Want It!* (US) (1966)
* *'Get Yer Ya-Ya's Out!'* (1970)
* *Love You Live* (1977)
* *"Still Life"* (1982)
* *Flashpoint* (1991)
* *Stripped* (1995)
* *No Security* (1998)
* *Live Licks* (2004)
* *Shine a Light* (2008)

 |
| KonsertalbumArkivutgivelser 2011–2012  | 
* *The Brussels Affair ’73*
* *Some Girls Live in Texas '78*
* *Hampton Coliseum (Live 1981)*
* *L.A. Friday (Live 1975)*
* *Live at the Tokyo Dome (Tokyo 1990)*
* *Light the Fuse (Toronto 2005)*
* *Live at Leeds (1982)*

 |
| ABKCO album  og samlebokser | 
* *Hot Rocks* (1971)
* *More Hot Rocks* (1972)
* *Metamorphosis* (1975)
* *Singles Collection: The London Years* (1989)
* *The Rolling Stones Rock and Roll Circus* (1996)
* *Singles 1963–1965* (2004)
* *Singles 1965–1967* (2004)
* *Singles 1968–1971* (2005)

 |
| Andre album | 
* *Jamming With Edward* (1972)

 |
| Film og video | 
* *Charlie Is My Darling* (1966)
* *Gimme Shelter* (1970)
* *Ladies & Gentlemen* (1974)
* *Shine a Light* (2008)

 |
| Relaterte personer | 
* Andrew Loog Oldham
* Jimmy Miller
* Don Was
* Allen Klein
* Darryl Jones
* Nicky Hopkins
* Ry Cooder
* Bobby Keys
* Al Kooper
* Billy Preston
* Chuck Leavell
* Blondie Chaplin

 |
| Relaterte artikler | 
* Turnéer
* The Glimmer Twins
* Nanker Phelge
* Decca Records
* Rolling Stones Records

 |
| 
* Diskografi

 |

|  |  |
| --- | --- |
| Oppslagsverk/autoritetsdata | Encyclopædia Britannica **·** Encyclopædia Universalis
 |